Bazuar në nenin 14 paragrafin 1, nenin 16 paragrafin 1 dhe 2 të Ligjit mbi monumentet përkujtimore (“Fleta Zyrtare e Malit të Zi”, numër 40/11 dhe 2/17) dhe nenit 38 paragrafit 1 pikës 2 të Ligjit mbi Vetëqeverisjen lokale (“Fleta Zyrtare e Malit të Zi ”, nr. 002/18 prej më 10.01.2018, 034/19 prej më 21.06.2019, 038/20 prej më 25.04.2020, 050/22 nga 202.02. 01.08.2022), nenit 53 paragrafit 1 pikës 2 të Statutit të Komunës së Tuzit (“Fleta Zyrtare e Malit të Zi – dispozitat komunale” numër 24/19, 20/05, 22/051 dhe 055/22), në pajtim me Programin për ngritjen e permendoreve në territorin e Komunës së Tuzit (“Fleta Zyrtare e Malit të Zi – dispozitat komunale”, nr. 062/22, datë 28.12.2022), me pëlqimin e marrë më parë nga Ministria e Kulturës dhe Medias së Malit të Zi, Vendimi nr UPI-13-041/22-94/4 prej më 18.07.2023 me të cilin paraprakisht është dhënë pëlqimi për Propozimin e Vendimit mbi ngritjen e përmendores për vendosjen e përmendores së Gjergj Kastriot Skenderbeut, Kuvendi i Komunës së Tuzit, në seancën e mbajtur më 20.07.2023, sjellë,

**V E N D I M**

**MBI NGRITJEN E PËRMENDORES SË GJERGJ KASTRIOT - SKËNDERBEUT**

**Neni 1**

I ngrihet monumenti-përmendorja, me vendosjen e Përmendores së Gjergj Kastriot Skënderbeut,heroit të madh legjendar dhe udhëheqësit ushtarak.

**Neni 2**

Objekti përkujtimor - përmendorja nga neni 1 i këtij vendimi, do të jetë prej bronzi të derdhur, dimensionet e bustit në kalë janë: lartësia 5m, lartësia e përgjithshme me shpatë në dorë nga piedestali arrin 6m, lartësia e kalit nga këmba në kokë është 4 m, dhe gjatësia 4,20 m

Përmendorja do të vendoset në një piedestal prej blloqesh guri natyror me përmasa 4 m gjatësi, 3 m lartësi dhe 2 m gjerësi.

**Neni 3**

Monumenti përkujtimor nga neni 1 i këtij Vendimi ngrihet në Tuz, Rruga Tuz nr 3, në këtë park pran SHMP Gjimnazit „25 Maji“, në parcelën kadastrale nr 2315/1 Kk Tuz.

**Neni 4**

Në ballinën e piedestalit të përmendores do të shkruhet me shkronja latine, kjo përmbajtje:

**„GJERGJ KASTRIOTI SKËNDERBEU 1405 - 1468**

**ĐERĐ KASTRIOTI SKENDERBEG 1405 - 1468".**

**Neni 5**

Afati për vendosjen e Përmendores është viti 2023.

**Neni 6**

Monumentin përkujtimor nga neni 1 i këtij Vendimi e vëndos Komuna e Tuzit.

Komuna e Tuzit është e obliguar për mirëmbajtjen e këtij monumenti përkujtimor.

**Neni 7**

Për realizimin e këtij Vendimi do të përkujdesen organet i vetëqeverisjes lokale kompetente për kulturën gjegjësisht për planifikimin dhe rregullimin hapësinor.

**Neni 8**

Ky Vendim hynë në fuqi me ditën e publikimit në Fletën Zyrtare.

Numër: 02-016/23-4825/1

Tuz, më 20.07.2023

**KUVENDI I KOMUNËS SË TUZIT**

**KRYETARI,**

**Fadil Kajoshaj**